EkBass/fiwiki-20250220-pages-articles huggingface dataset:
Ratapyöräilyn Euroopan-mestaruuskilpailut 2025

Ratapyöräilyn Euroopan-mestaruuskilpailut 2025 järjestettiin Belgian Heusden- Zolderissa Velodroom Limburgilla (virallisesti Sport Vlaanderen Heusden-Zolder Velodroom Limburg) 12.–16. helmikuuta 2025. Kilpailujen ohjelmassa oli 11 lajia sekä miehille että naisille. Kilpailujen menestyksekkäin maa oli kahdeksan Euroopan-mestaruutta voittanut Alankomaat. == Mitalitaulukko == Lähde: UEC Isäntämaa 1 8 4 4 16 2 3 3 0 6 3 2 5 4 11 4 2 4 3 9 5 2 2 2 6 6 1 1 3 5 7 1 1 1 3 \- AIN 1 0 1 2 8 1 0 0 1 8 1 0 0 1 10 0 1 2 3 11 0 1 0 1 12 0 0 1 1 12 0 0 1 1 == Mitalistit == Lähde: UEC Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet Eräajo Joukkuesprintti Timmy Gillion Rayan Helal Sébastien Vigier 42,609 Harrie Lavreysen Loris Leneman Tijmen van Loon 43,253 Harry Ledingham-Horn Hayden Norris Harry Radford 43,152 Joukkuetakaa-ajo Tobias Hansen Niklas Larsen Lasse Norman Leth Robin Juel Skivild 3.51,113 Rhys Britton Josh Charlton Michael Gill Alfred Hobbs William Tidball 3.51,832 Noah Bögli Mats Poot Pascal Tappeiner Alex Vogel 3.53,467 Keirin Omnium 167 p. 165 p. 147 p. Pariajo Yanne Dorenbos Vincent Hoppezak 119 p. Roger Kluge Tim Torn Teutenberg 105 p. Ivo Oliveira Rui Oliveira 96 p. 1 km aika-ajo 59,965 1.00,390 1.01,018 Takaa-ajo 4.02,882 4.03,631 4.09,859 Pisteajo 157 p. 114 p. 106 p. Linja-ajo Pudotusajo Naiset Naiset Naiset Naiset Naiset Naiset Naiset Eräajo Jana Burlakova (AIN) Jana Burlakova (AIN) Alina Lysenko (AIN) Alina Lysenko (AIN) Joukkuesprintti Kimberly Kalee Hetty van de Wouw Steffie van der Peet 46,322 Lauren Bell Rhian Edmunds Rhianna Parris-Smith 46,929 Lea Friedrich Pauline Grabosch Clara Schneider 47,333 Joukkuetakaa-ajo Martina Alzini Chiara Consonni Martina Fidanza Vittoria Guazzini 4.14,213 Franziska Brauße Lisa Klein Mieke Kröger Laura Süßemilch 4.14,939 Sophie Leech Tegan Lewis Elizabeth Lister Anna Morris Neah Evans 4.18,147 Keirin Omnium 114 p. 114 p. 103 p. Pariajo Lisa van Belle Maike van der Duin 62 p. Chiara Consonni Vittoria Guazzini 53 p. Victoire Berteau Marion Borras 42 p. 1 km aika-ajo 1.04,497 1.05,969 1.06,745 Takaa-ajo 4.25,874 4.34,098 4.33,451 Pisteajo 56 p. 54 p. 53 p. Linja-ajo Pudotusajo == Lähteet == Luokka:Pyöräilykilpailut Luokka:Pyöräilykausi 2025 Luokka:Belgian pyöräily
Radio Televisyen Brunei

Radio Televisyen Brunei (RTB) on Brunein julkinen yleisradioyhtiö. Se aloitti radio- ja TV-lähetyksensä vuosina 1957 ja 1975. Vuoteen 1994 mennessä RTB:n radiopalvelulla oli viisi kanavaa, jotka kuuluvat koko vuoristoisen maan alueella. Heinäkuussa 2001 RTB alkoi jakaa suoratoistolla kaikki radioverkkonsa internetissä. RTB:n televisio-ohjelmasta 60 prosenttia on kotimaista, loput tuontiohjelmia. Televisiolähetykset siirtyivät digitaalisiksi HD-lähetyksiksi vuonna 2018. Yhtiö tarjoaa verkon streaming- palveluita kansallisesti merkittävistä tapahtumista. Yhtiö on täysin valtion rahoittama, ja mainostulot ovat noin viisi prosenttia sen vuotuisesta bruttotoimintabudjetista. Sillä on 1 200 työntekijää osa-aikaiset mukaan lukien. RTB:n lähetys tavoittaa arviolta 125 000 radionkuuntelijaa ja 95 000 televisionkatsojaa. Yhtiön pääkonttori sijaitsee maan pääkaupungissa Bandar Seri Begawanissa. == Lähteet == Luokka:Julkisen palvelun mediayhtiöt Luokka:Brunei Luokka:Radioasemat
Nina Weibull

Nina Weibull on ruusujen sukuun kuuluva Floribunda-ryhmän lajike. Se on tertturuusu. Sen kukat ovat kirkkaanpunaiset ja kerrotut ja kukinta-aika on heinäkuulta syyskuulle. Kukat tuoksuvat miedosti. Nina Weibull. on pienempikukkainen kuin esimerkiksi tertturuusuihin kuuluva 'Europeana'-lajike. Se on tiheäoksainen ja pensastava. Sen lehdissä on tiheästi piikkejä ja ne ovat kiiltäviä. == Kasvatus == Lajike talvehtii hyvin, kun talvisuojaus on hyvä. Kasvupaikan on hyvä olla aurinkoinen ja lämmin ja sopiva kasvualusta on tuore, runsasravinteinen ja kalkkipitoinen maaperä. Täysikasvuisena ruusu on 50-70 cm korkea ja 50-60 cm leveä. Sopiva taimiväli istutusryhmissä on 30-50 cm. Hyvä kasvupaikka on syvämultainen ja kohopenkissä sijaitseva. Ellei maaperä ole kivennäismaata, se on syytä salaojittaa. Kasvin juurelle on hyvä lisätä multaa kerran vuodessa, jotta varttamiskohta pysyisi maan alla. Ruusun menestymisvyöhykkeet ovat I-III. == Lähteet == Luokka:Ruusulajikkeet
Argus Spectrum

ASI Oy Ltd. (Argus Spectrum International ja Argus Spectrum) on mittauslaitteita ja tutkimuslaitteita valmistava yhtiö, joka toimii Savonlinnassa, Suomessa. Yhtiö toimii Savonlinnan kaupungin toimitilapalveluissa vuokralaisena. Julkisuudessa on puitu yhtiöön liittyviä epäselvyyksiä, omistajien yhteyksiä Venäjän johtoon sekä omistajavaihdoksia Venäjän hyökkäyssodan alettua. Tehdashankkeen on toivottu tuovan alueelle isoja investointeja ja uusia työpaikkoja. == Yhtiön historia == Argus Spectrumin emoyhtiö on Venäjällä Argus-Spektr. Suomessa operoiva yhtiö tunnetaan nimillä Argus Spectrum International ja ASI Oy Ltd. Suomeen Argus rekisteröi yhtiön vuonna 2018. Tuolloin yhtiön kerrottiin valmistavan paloturvallisuus- ja valvontalaitteita. Tehdas avattiin Savonlinnaan 2019. Tehtaan perustivat Savonlinnaan Sergei Levchuk ja Mikhail Levchuk. Ensimmäiset vuodet he toimivat Argus Spectrumin Suomen yhtiön johdossa ja hallituksessa. Molemmat erosivat tehtävistään sen jälkeen kun Venäjä oli hyökännyt Ukrainaan keväällä 2022. Seura-lehti kertoo, että yhtiö vaihtoi nimensä Argus Spectrumista hyökkäyssodan alettua Asi Oy ltd:ksi ja siivosi mainintoja Venäjän suurlähetystyön väestä nettisivuiltaan. Yhtiön nykyinen toimitusjohtaja on Anthony Betka. Hän on ostanut koko yhtiön osakekannan lehtitietojen mukaan Levchukeilta. Kauppahinnasta ei ole tietoa julkisuudessa. Yhtiö toimii kaupungin omistamissa tiloissa. Mediatietojen mukaan kaupungin kiinteistöyhtiö on selvittänyt vuokrasopimuksen irtisanomista, mutta asia ei edennyt Savonlinnan kaupunginjohtaja Janne Laineen vastustuksen vuoksi. == Julkisuus == Yhtiön ensimmäinen toimitusjohtaja erotettiin Seura-lehden tietojen mukaan jo ennen Savonlinnan tehtaan avajaisia. Asiaa puitiin myös käräjäoikeudessa. Seura kirjoitti vuonna 2020, kuinka yhtiön tehdas on viettänyt alkunsa jälkeen Savonlinnassa lähinnä hiljaiseloa. Lehti kertoi tuolloin omistajien ja emoyhtiön tiiviistä yhteistyöstä Venäjän hallinnon kanssa. Lehtitietojen mukaan Argus Spectrum olisi liioitellut näyttöjään ja toimintaansa maailmalla. Lehti kertoi myös, että yhtiö on menettänyt suomalaispankkien tilit. Seuran vuonna 2022 julkaisemassa artikkelissa kerrottiin Venäjän sotavoimien käyttävän Argus Spectrumin emoyhtiön kehittämiä tuotteita Krimin niemimaalla. Lehden mukaan Savonlinnassa samaa teknologiaa rakennettaisiin siviilitarkoituksiin. Yhtiö on vakuutellut medialle katkaisseensa kaikki siteet venäläiseen emoyhtiöönsä Venäjän hyökättyä Ukrainaan. Seura-lehden tietojen mukaan Asilla on entisen omistaja Sergei Levchukin myöntämä pääomalaina. Seuran tietojen mukaan yhtiön johdossa jatkoi myös Levchukeille ja Argus Spectrumille työskennelleitä henkilöitä. Itä-Savo -lehti ja Yle kertoivat syksyllä 2023 yhtiön tehneen Savonlinnassa miljoonien liikevaihdon, vaikka tuotantoa ei kohteessa ole tiettävästi ollut. Yle kertoi keväällä 2025 Argus Spectrumin toiminnan jatkuvan yhä entisissä tiloissaan. == Lähteet == Luokka:Venäläiset yritykset
Arja Pikkupeura

Arja Pikkupeura (s. 1957) on suomalainen kirjallisuuden kääntäjä. Hän on suomentanut erityisesti venäläistä kaunokirjallisuutta, kuten Viktor Pelevinin, Kira Jarmyšin, Sergei Lukjanenkon ja Aleksandra Vinitskajan sekä ukrainalaisen Andrei Kurkovin ja valkovenäläisen Ales Bjatjatskin teoksia. Pikkupeura tunnetaan etenkin merkittävimpiin venäläisiin nykykirjailijoihin lukeutuvan Ljudmila Ulitskajan teosten suomentajana, ja hän on kääntänyt niistä seitsemän. Pikkupeuralle myönnettiin vuoden 2019 Mikael Agricola -palkinto Ulitskajan romaanin Meidän tsaarimme väkeä (2018) suomennoksesta. Hän sai myös Tampereen kaupungin kääntäjäpalkinnon vuonna 2014 Ulitskajan romaanin Vihreän teltan alla (2014) suomennoksesta. Pikkupeura on opiskellut venäjän kieltä ja kirjallisuutta sekä yleistä kirjallisuustiedettä Jyväskylän yliopistossa. Hänen mielestään kääntämisessä tärkeää on seurata sanojen sijaan ajatuksia, sillä olennainen piilee usein rivien välissä, ja käännöksen tulisi toimia huomaamattomasti, jotta lukija saisi kontaktin itse kirjailijaan. ==Palkinnot ja tunnustukset== * Mikael Agricola -palkinto 2019 * Tampereen kaupungin kääntäjäpalkinto 2014 * Jarl Hellemann -palkintoehdokkuus 2024 == Lähteet == Luokka:Suomentajat Luokka:Mikael Agricola -palkinnon saajat Luokka:Vuonna 1957 syntyneet Luokka:Elävät henkilöt
Pykäläviikatekala

Pykäläviikatekala (Zu cristatus) on viikatekaloihin kuuluva kalalaji. Lajia tavataan syvistä vesistä kaikista lämpimistä valtameristä. ==Koko ja ulkonäkö== Pykäläviikatekala voi suurimmillaan kasvaa 100–120 cm pitkäksi. Lajin ulkonäkö muuttuu huomattavasti kalan kasvaessa. Täysikasvuinen kala on ruumiimuodostaan hyvin pitkänomainen ja nauhamaisen litteä. Ruumis suippenee voimakkaasti päästä pyrstöä kohden. Selkäevä on pitkä ja pyrstöevä on pieni. Nuorten pykäläviikatekalojen vatsaprofiili on askelittain nouseva. ja selkä- ja vatsaevistä lähtee pitkiä nauhamaisia ulokkeita. Pykäläviikatekalalla ei ole suomuja. Lajin ruumis on täysikasvuisena hopeanharmaa, ja selkäevä on punainen. Nuorten kalojen ruumiissa on mustia pystyjuovia. ==Levinneisyys ja elintavat== Pykäläviikatekalaa tavataan laajalta alueelta lämpimänlauhkeista ja trooppisista vesistä niin Atlantista, Intian valtamerestä kuin Tyynestämerestäkin. Se on avomeren laji, ja syvimmillään sitä on tavattu noin 950 metrin syvyydestä. Nuoret kalat elävät lähempänä pintaa kuin täysikasvuiset. Kala ui useimmiten pystyasennossa pää kohti pintaa. Pykäläviikatekalan ravintoa ovat äyriäiset, kalat ja kalmarit. ==Lähteet== Luokka:Kiiltolahnakalat
Petteri Väänänen

Petteri Väänänen (s. Kouvola) on suomalainen televisiotoimittaja, -ohjaaja ja -tuottaja, joka työskenteli 1990- ja 2000-luvulla Yleisradion televisio- ohjelmissa sekä suomeksi että ruotsiksi. Hän muun muassa tuotti ja toimitti ruotsinkielistä Ps.-keskusteluohjelmaansa 1995–1997 ja oli mukana tekemässä A-studiota, A-talkia, A-raporttia ja Ajankohtaista kakkosta. Vuonna 1997 hän siirtyi Ylestä viestintäyrittäjäksi ja -konsultiksi perustamassaan Oy PVC Ab:ssa. Väänänen toimi kuitenkin 2000-vuosikymmenen lopulla vielä Ylen Pohjoismaiden-kirjeenvaihtajana. Vuonna 2010 hän siirtyi AC-Sanafor- viestintäyritykseen vanhemmaksi asiantuntijaksi. Väänänen on palkittu televisiotyöstään Venlalla ja usealla Telvis-kunniakirjalla. Väänänen oli vuosina 1990–2004 naimisissa sosialidemokraattisen poliitikon Arja Alhon kanssa. Heillä on kaksi lasta. ==Lähteet== Luokka:Ylen toimittajat Luokka:Suomalaiset televisiotoimittajat Luokka:Suomalaiset televisiotuottajat Luokka:Suomalaiset televisiojuontajat Luokka:Suomalaiset televisio-ohjaajat Luokka:Syntymävuosi puuttuu Luokka:Elävät henkilöt Luokka:Ulkomaankirjeenvaihtajat
Energia Espanjassa

Energia Espanjassa kuvaa Espanjan energian tuotantoa, kulutusta ja siirtoa. == Energian kulutus == Energiankulutus asukasta kohti vuonna 2022 oli 106 miljoonaa BTU:ta, maailmassa 48:nneksi suurinta. Vuonna 2022 loppukäyttäjistä suurimmat ryhmät olivat liikenne (40 %) ja teollisuus (22 %). Kotitalouksien energiankäytön osuus oli 17 %. Vuonna 2024 ensirekisteröidyistä henkilöautoista yleisimmin käyttövoimana oli joko bensiinimoottori 37 %:ssa tai ei-ladattava hybridi 38 %:ssa autoista. Dieselmoottori oli 9,5 %:ssa uusista autoista, täyssähköautoja ja lataushybrideitä oli kumpiakin vajaat 6 %. == Energian tuotanto == Espanjan energiankulutus vuonna 2023 jakaantui eri lähteiden kesken seuraavasti: * öljy: 43 % * maakaasu: 22 % * ydinvoima: 13 % * maalämpö, aurinko ja tuuli: 9,7 * biopolttoaineet ja jätteenpoltto: 6 % * kivihiili: 2,4 % Espanjan sähköntuotanto jakautui vuonna 2022 eri lähteiden kesken seuraavasti: * fossiiliset polttoaineet: 37,8 % kokonaiskapasiteetista * tuulivoima: 22 % * ydinvoima: 20,1 % * aurinkoenergia: 11,8 % * vesivoima: 5,6 % * biopolttoaineet ja jätteenpoltto: 2,8 % Espanjassa on seitsemän toimivaa ja kolme suljettua ydinreaktoria. Espanjalla on ollut merkittäviä hiilikaivoksia Cantabrianvuorilla, Iberianvuorten itäosassa ja Sierra Morenan alueella, mutta sillä ei ole lainkaan öljyä ja maakaasuvarat ovat vähäiset. Vesivoimaa saadaan maan pohjoisosan joista. 2000-luvulla maa on panostanut tuuli- ja aurinkovoimaan. == Katso myös == * Uusiutuva energia Espanjassa * Tuulivoima Espanjassa == Lähteet == *
Narri (Tarot)

Narri on tarot-pakan ison arkanan kortti. Narri esitetään usein nuorena, huolettomana hahmona, joka kävelee jyrkänteen reunalla, katse suunnattuna taivaalle. Hänellä on mukanaan pieni pussukka, jossa on kaikki tarvittava, ja sauva, joka symboloi elämän matkaa ja kokemuksia. Narrin kortissa esiintyy usein koira, joka voi edustaa uskollista ystävää, sisäistä ääntä tai vaistoa, joka varoittaa mahdollisista vaaroista. Koira voi myös symboloida elämän iloja ja yksinkertaisuutta. Taustalla näkyvät vuoret voivat kuvata tulevia haasteita, mutta Narri ei kiinnitä niihin huomiota, vaan keskittyy eteenpäin kulkemiseen. == Lähteet == Luokka:Tarot
Maagikko

Maagikko on tarot-pakan ison arkanan kortti. Maagikko esitetään usein seisomassa pöydän ääressä, jonka päällä ovat neljä pienen arkanan korttia: sauva, malja, miekka ja lantti. Nämä edustavat elementtejä tulta, vettä, ilmaa ja maata, symboloiden Maagikon hallitsevan kaikkia näitä alueita. Hahmon valkoinen asu viittaa henkisyyteen ja puhtaisiin motiiveihin, kun taas punainen viitta edustaa elämän energiaa ja intohimoa. Hahmon vyö on käärme, joka syö omaa häntäänsä, symboloiden ikuista kiertokulkua ja jatkuvuutta. == Lähteet == Luokka:Tarot
Ylipapitar

Ylipapitar on tarot-pakan ison arkanan kortti. Ylipapitar istuu kahden pylvään välissä, jotka symboloivat kaksijakoisuutta: valoa ja pimeyttä, maskuliinisuutta ja feminiinisyyttä, hyvää ja pahaa. Hänen tehtävänään on toimia sovittelijana näiden ääripäiden välillä. Hahmon päässä oleva kuunsirppi liitetään intuitioon, alitajuntaan ja feminiinisyyteen. Se viittaa myös kuun luontaiseen kiertoon ja sen vaikutukseen elämäämme. Ylipapitarin sylissä tai läheisyydessä oleva lakikirja symboloi pyhää tietoa ja hänen asemaansa opettajana. Hän on tutkija, joka kerää tietoa intuition ja aistiensa avulla parantaakseen itseään ja ympärillään olevia. == Lähteet == Luokka:Tarot
Valko-Venäjän presidentinvaalit 1994

Valko-Venäjän presidentinvaalit 1994 järjestettiin Valko-Venäjällä 23. kesäkuuta 1994 ja toinen kierros 10. heinäkuuta 1994. Nämä olivat hiljattain itsenäistyneen Valko-Venäjän ensimmäiset presidentinvaalit. Vaalit voitti toisella kierroksella Valko-Venäjän parlamentin korruptionvastaisen komitean entinen johtaja Aljaksandr Lukašenka. Häntä vastassa oli Valko-Venäjän istuva pääministeri Vjatšaslau Kebitš. Kebitšin odotettiin laajalti voittavan vaalit, ja Lukašenkan voitto suurella marginaalilla olikin monelle yllätys. Mielipidemittausten mukaan Kebitšin kannatus oli vähennyt vaalipäivää lähetessä sen seurauksena, että Valko-Venäjän valtionmedia keskittyi suurimmaksi osaksi vain häneen. Vaaleja pidettiin reiluina ja vapaina, toisin kuin Valko-Venäjän myöhempiä vaaleja. == Tulokset == Ehdokas 1. kierros 2. kierros Äänet Osuus (%) Äänet Osuus (%) Aljaksandr Lukašenka 2 646 140 45,76 4 241 026 80,61 Vjatšaslau Kebitš 1 023 174 17,69 748 329 14,22 Zjanon Paznjak 757 195 13,09 – Stanislau Šuškevitš 585 143 10,12 – Aljaksandar Dubko 353 119 6,11 – Vasil Novikau 253 009 4,38 – Ei kukaan ehdokkaista 165 023 2,85 271 783 5,17 Hyväksytyt äänet 5 782 803 5 261 138 Hylätyt/tyhjät äänet 121 509 17 193 Ääniä yhteensä 5 904 312 5 278 331 Äänestyskelpoisia yhteensä 7 476 586 7 476 205 == Lähteet == == Aiheesta muualla == 1994 Luokka:Vuoden 1994 vaalit
Devaštitšin piiri

Devaštitšin piiri () on hallintopiiri Suğdin maakunnassa Tadžikistanissa. Sen keskus on Ğontšīn taajama. Piirin pinta-ala on 1 588,7 neliökilometriä. Vuoden 2020 väestönlaskennan mukaan siellä oli 177 760 asukasta. Devaštitšin piiri rajoittuu etelässä Vuoristo-Masttšohin ja Ainīn ja lounaassa Šahristonin piireihin, luoteessa Istaravšanin kaupunkiin, koillisessa Spitamenin piiriin ja idässä Kirgisiaan. Se sijaitsee Turkestanvuorten pohjoisrinteillä ja ulottuu pohjoisessa Fergananlaaksoon. Hyötykaivannaisia ovat marmori ja muut rakennusaineet. Seudulla vallitsee kuiva mannerilmasto. Tammikuun keskilämpötila on –2:sta –4:ään ja heinäkuun 20–30 astetta. Vuorilla ilmasto on viileämpi. Vuotuinen sademäärä on alangolla 200–300 ja vuorilla jopa 700 millimetriä. Tärkeimmät joet ovat Kattasain tekojärveen laskevat Sarkat ja Ovtšī. Piirin alueella sijaitsee Dahanasoin tekojärvi. Hallintoalue on perustettu Ğontšīn piirinä vuonna 1929. Se kuului välillä Ūroteppan piiriin ja sai nimen Devaštitš vuonna 2016. Siihen kuuluu Ğontšīn kaupunkikunta ja seitsemän maalaiskuntaa: Daljoni Bolo, Ğazantarak, Ismoili Sominī (entinen Kalininobod), Jaxtan, Mudžun, Rosrovut ja Vahdat (entinen Ovtšī). Kaupunkiväestön osuus on seitsemän prosenttia. Asukkaista yli kaksi kolmasosaa on tadžikkeja ja lähes kolmasosa uzbekkeja. Ğontšīsta on maantieyhteydet Istaravšaniin ja Xudžandiin. Matkaa maakunnan pääkaupunkiin on 64 ja Dušanbehen 285 kilometriä. Seudun pääelinkeino on maatalous, joka on erikoistunut viljan, vihannesten, perunan, hedelmien ja viinirypäleiden viljelyyn sekä karjanhoitoon ja silkin tuotantoon. Lisäksi on elintarvike-, tekstiili- ja rakennustarviketeollisuutta. Paikallinen nähtävyys on pyhiinvaelluspaikkana toimiva Sajidzodan mausoleumi Xodžahoin kylässä. ==Lähteet== Luokka:Tadžikistanin piirit
Artur Rehn

Artur Rehn (15. helmikuuta 1885 Lohja – 4. tammikuuta 1940) oli suomalainen teatteriohjaaja.Kuolinilmoitus, Hufvudstadsbladet, 10.01.1940, nro 8, s. 1, Kansalliskirjaston digitaaliset aineistot. Viitattu 15.02.2025Päivästä päivään. 50 vuotta täyttää tänään..., Helsingin Sanomat, 15.02.1935, nro 44, s. 8, Kansalliskirjaston digitaaliset aineistot. Viitattu 15.02.2025 Rehn kävi seitsemän luokkaa Helsingin ruotsalaista reaalilyseota ja meni sitten teatterialalle. Hän esiintyi ensi kerran syksyllä 1901 Helsingissä Folkteaternissa Orvon roolissa Gustaf von Numersin Striden vid Luukkala (Luokkalan tappelu)-näytelmässä. Sen jälkeen hän toimi Ruotsalaisen teatterin näyttämöjärjestäjänä 1906–1916 ja siitä lähtien 10 vuoden ajan operettien ohjaajana ja johtajana kesäisin toimineessa Kaivohuoneen Operetissa. Hän toimi myös oman taiteilijain välitystoimiston johtajana ja elokuvaohjaajana. Rehn laatii ohjelmat ja hankki esiintyjät useissa Helsingin ravintoloissa pidettyihin kabaree-esityksiin. Hän johti maaseudulle suuntautuneita huvinäytelmiä ja operetteja esittäneitä teatterikiertueita ja toimi juhlien järjestelmä eri kylpyläpaikkakunnilla. Rehn teki useita ulkomaisia opintomatkoja muun muassa 1916 valtion stipendiaattina Moskovaan. Dödsfall, Hufvudstadsbladet, 09.01.1940, nro 7 (2. painos), s. 2, Kansalliskirjaston digitaaliset aineistot. Viitattu 15.02.2025Artur Rehn död, Åbo Underrättelser, 08.01.1940, nro 6, s. 4, Kansalliskirjaston digitaaliset aineistot. Viitattu 15.02.2025Dagboken. Femtioårgränsen passerar..., Hufvudstadsbladet, 15.02.1935, nro 44, s. 6, Kansalliskirjaston digitaaliset aineistot. Viitattu 15.02.2025 == Lähteet == Luokka: Suomalaiset teatteriohjaajat Luokka: Vuonna 1885 syntyneet Luokka: Vuonna 1940 kuolleet
Jussi Ylikoski (kielentutkija)

Jussi Ylikoski (s. 1974) on suomalainen saamelaiskieliin erikoistunut kielentutkija. Hän työskentelee Turun yliopiston suomalais-ugrilaisen kielentutkimuksen professorina. Ylikoski on aiemmin työskennellyt muun muassa Helsingin yliopistossa, alkuperäiskielten professorina Norjan arktisessa yliopistossa (UiT) Tromssassa 2014–2017 ja saamen kielen professorina Oulun yliopistossa 2017–2022. Ylikoski on perehtynyt pääasiassa uralilaisten kielten kielioppiin (morfologiaan ja syntaksiin) ja ajoittain myös etymologiaan. Ylikoski väitteli tohtoriksi vuonna 2009. Tutkimuksessaan hän vertasi nykyistä pohjoissaamea varhaisempaan kansankieleen ja muihin saamelaiskieliin. Vertailu paljasti monia kehityspiirteitä, jotka ovat selitettävissä pohjoismaisten valtakielten eli suomen, ruotsin ja norjan vaikutukseksi. Ylikoski aloitti Finnisch-Ugrische Forschungen -aikakauskirjan päätoimittajana vuona 2019. Hän on toiminut myös Suomalais-Ugrilaisen Seuran Aikakauskirjan (Journal de la Société Finno-Ougrienne) päätoimittajana vuosina 2005–2012 ja Sámi dieđalaš áigečála -tiedejulkaisun toimituskunnan jäsenenä ja päätoimittajana 2011–2017. == Lähteet == Luokka:Suomalaiset kielitieteilijät Luokka:Suomalaiset professorit Luokka:Norjan yliopistojen professorit Luokka:Suomalaiset päätoimittajat Luokka:Vuonna 1974 syntyneet Luokka:Elävät henkilöt
Bur man laimi

Bur man laimi () on latvialaisen folk- ja maailmanmusiikkiyhtyeen Tautumeitasin esittämä kappale, joka julkaistiin 4. joulukuuta 2024. Tautumeitas voitti kappaleella Latvian vuoden 2025 euroviisukarsinnan Supernova 2025 -kilpailun ja edustaa täten Latviaa vuoden 2025 Eurovision laulukilpailussa Baselissa. == Lähteet == Luokka:Latvian euroviisuedustuskappaleet Luokka:Vuoden 2025 euroviisuedustuskappaleet
Al-Talaq

Al-Talaq (, ) on Koraanin 65. suura ja luokitellaan medinalaiseksi.Hämeen- Anttila 2008, s. 183 Se sisältää 12 jaetta.Koraani, 1995; Koraani, 1942 Suura on saanut nimensä jakeista 1–7, jotka sisältävät muutoksen suurassa 11 oleviin avioeroa koskeviin lakeihin. Suuraa on myös kutsuttu Naisten suuran (4) lyhyeksi versioksi. Noin kuudesosa Koraanista koostuu lakisäädöksistä, joista suurin osa on suurissa 2–9 ja loput hajaantuneena epäsystemaattisesti muualle, kuten tähän suuraan.Wansbrough 2004, s. 177 == Sisältö == Suura alkaa avioeroa koskevilla säädöksillä (1–7) ja jatkuu varoituksilla ja lupauksilla uskoville (8–12). * Jakeet 1–7 sisältävät säädöksiä avioerosta. * Jakeissa 8–10 varoitetaan niitä, jotka niskuroivat Jumalaa ja hänen lähettilästään vastaan. * Jakeessa 11 kerrotaan lähettiläästä. Häneen uskovat pääsevät Paratiisiin. * Jae 12 kertoo, että Jumala on luonut seitsemän taivasta ja seitsemän maata todisteeksi kaikkivaltiudestaan. == Katso myös == * Luettelo Koraanin suurista == Lähteet == * * * * === Viitteet === Luokka:Suurat
San Bernardino (Paraguay)

San Bernardino on pikkukaupunki Paraguayn Cordilleran departementissa Ypacaraíjärven rannalla. Paikkakunnan perustivat saksalaiset siirtolaiset vuonna 1881. Nykyisin se tunnetaan Paraguayssa matkailukohteena ja lempinimellä Sanber. Sen asukasluku oli vuoden 2022 väestönlaskennassa 12 216\. ==Maantiede== San Bernardino sijaitsee Paraguayn Cordilleran departementissa Ypacaraíjärven rannalla noin 48 kilometriä maan pääkaupunki Asunciónista itään. ==Historia== San Bernardinon perustivat Paraguayhin saapuneet saksalaiset siirtolaiset 24. elokuuta 1881 ja se sai nimensä tuolloisen presidentti Bernardino Caballeron mukaan. Perustaminen oli osa Paraguayn laajempaa pyrkimystä houkutella uusia siirtolaisia Euroopasta ja perustamista seuranneina vuosina siirtolaisten valtaosa saapui edlleen Saksasta. Perustamisvuonna paikalla aloitti toimintansa Paraguayn ensimmäinen panimo. 1900-luvun alussa paikasta alettiin kehittää matkailukohdetta. Joitakin tunnettuja San Bernardinossa asuneita tai siellä vierailleita olivat presidentti Eduardo Schaererin isä Santiago Schaerer, sveitsiläinen kasvitieteilijä Emil Hassler, saksalainen näyttelijä Marlene Dietrich ja Nueva Germanian perustanut Bernhard Förster, Friedrich Nietzschen siskon Elisabethin aviomies. Toisen maailmansodan aikana paikkakunta oli akselivalloille myötämielisen liikkeen huomattava keskus Paraguayssa. Nykyisin San Bernardino tunnetaan Paraguayssa kuitenkin etenkin matkailukohteena. Kesäviikonloppuisin San Bernandinon urheiluaktiviteetit tuovat vierailijoita pääkaupungista. Sesonkikaudella vierailijoita voi olla jopa 100 000. Paikkaa kutsutaan usein sen lempinimellä Sanber. ==Väestö== San Bernardinon asukasluku oli Paraguayn vuoden 2022 väestönlaskennan mukaan 12 216. ==Lähteet== Luokka:Paraguayn kaupungit
Hannu Väisänen (toimittaja)

Hannu Väisänen (25. heinäkuuta 1950 Tohmajärvi – 7. huhtikuuta 2000 Kärkölä) oli suomalainen ulkomaantoimittaja. Hän toimi 1980-luvun lopulla Ylen Afrikan- kirjeenvaihtajana ja raportoi 1990-luvulla muun muassa Baltian maiden vapautumisesta sekä Tšetšenian ja Balkanin konflikteista. Tohmajärveltä kotoisin ollut Hannu Väisänen valmistui Tampereen yliopistosta 1972 ja aloitti sitten työnsä Yleisradion ulkomaantoimittajana. 1970-luvun lopulla hän työskenteli Ruotsin radion suomenkielisessä toimituksessa, kunnes palasi Yleisradioon 1980. Vuonna 1986 36-vuotias Väisänen nimitettiin Yleisradion Afrikan-kirjeenvaihtajaksi kolmen vuoden kaudelle. 1990-luvulla Väisänen toimi A-studion ulkomaantoimittajana. Hän raportoi muun muassa konfliktialueilta Kroatiasta, Sarajevosta ja Groznyista. Tammikuussa 1991 hän joutui kohtaamaan väkivaltaa Neuvostoliiton viime päivien kahinoissa Latviassa. Hänet palkittiin vuonna 1997 latvialaisella Kolmen tähden ritarikunnan kunniamerkillä. == Lähteet == Luokka:Ylen toimittajat Luokka:Ulkomaankirjeenvaihtajat Luokka:Vuonna 1950 syntyneet Luokka:Vuonna 2000 kuolleet
Vihtori Vataja

Vihtori Alpi Vataja, sukunimi aik. Ahlstedt (16. helmikuuta 1875 Kiukainen – 14. huhtikuuta 1940 Oulu) oli suomalainen toimittaja, pankinjohtaja ja oululaisen Pohjolan Osake-Pankin pääjohtaja.Ylioppilasmatrikkeli 1853–1899 Vihtori Vatajan vanhemmat olivat värjäri Kaarle August Ahlstedt ja Hedvig Alanen. Hän pääsi ylioppilaaksi yksityistodistuksella Porin lyseosta 1894 ja opiskeli Helsingin yliopistossa. Vataja toimi konttoristina Tampereella 1899–1903 ja senjälkeen sanomalehden toimittajana Aamulehdessä, Uudessa Suomettaressa, Kaiussa ja Suomalaisessa vuosina 1903–1910. Hän oli sitten apulaisena ja osakkaana oululaisessa J. H. Pekurin kultasepänliikkeessä 1910–1918 ja vuonna 1918 hänet kutsuttiin Pohjolan Osake-Pankin pääkonttorin toiseksi johtajaksi. Pankin pääjohtajana hän toimi vuodesta 1934 alkaen. 60-vuotias. Pankinjohtaja V. Vataja, Helsingin Sanomat, 16.02.1935, nro 45, s. 6, Kansalliskirjaston digitaaliset aineistot. Viitattu 15.02.2025 Vataja oli Oulussa rahatoimikamarin jäsenenä 1913–1919, josta ajasta puheenjohtajana 1916–1917, sekä Oulun kaupunginvaltuuston jäsenenä 1918–1924 ja valtuuston puheenjohtajana 1923–1924. Hän kuului myös erinäisiin kunnallisiin lauta- ja toimikuntiin. == Lähteet == Luokka: Suomalaiset pankinjohtajat Luokka: Suomalaiset toimittajat Luokka: Oulun kaupunginvaltuutetut Luokka: Vuonna 1875 syntyneet Luokka: Vuonna 1940 kuolleet
Aspiral

Aspiral on alankomaalaisen sinfonista metallia soittavan Epican yhdeksäs studioalbumi. Albumi julkistettiin 30. tammikuuta 2025, ja sen on määrä ilmestyä 11. huhtikuuta 2025. == Kappalelista == == Kokoonpano == * Simone Simons – laulu * Mark Jansen – kitara * Isaac Delahaye – kitara, laulu * Rob van der Loo – bassokitara * Ariën van Weesenbeek – rummut, taustalaulu * Coen Janssen – kosketinsoitin, syntetisaattori, piano == Lähteet == Luokka:Epican albumit Luokka:Vuoden 2025 albumit
Explorer 2

Explorer 2 oli 5. maaliskuuta 1958 kello 18.27 UTC laukaistu toinen Yhdysvaltain ilmavoimien Explorer-ohjelman satelliitti. Laukaisussa satelliitin Juno I -kantoraketin neljännen vaiheen rakettimoottori ei syttynyt, jonka seurauksena kantoraketti saapui uudestaan Maan ilmakehään ja iskeytyi Atlantin valtamereen lähelle Trinidadia. == Tutkimuslaitteisto == Luotaimen tutkimuslaitteet olivat: * Kosmisen säteilyn tutka * Mikrometeoroiditutka == Lähteet == Luokka:Satelliitit Luokka:Vuoden 1958 avaruustoiminta Luokka:Miehittämättömät avaruuslennot
Fredrik Berg

Friedrich (Fredrik) Georg Magnus Berg (16. helmikuuta 1845 Tartto, Viro – 22. maaliskuuta 1938 Sangaste, Viro) oli Virossa asunut Bergin aatelissukuun kuulunut kreivi ja maatalousmies. Hän oli Suomen kansalainen.90-vuotias. Kreivi Fredrik Berg, Helsingin Sanomat, 16.02.1935, nro 45, s. 6, Kansalliskirjaston digitaaliset aineistot. Viitattu 15.02.2025Kreivi Fredrik Berg, Uusi Suomi, 23.03.1938, nro 80, s. 7, Kansalliskirjaston digitaaliset aineistot. Viitattu 15.02.2025 Fredrik Berg oli Suomessa kenraalikuvernöörinä toimineen kreivi Rembert Bergin veljenpoika ja hänet kirjoitettiin vuonna 1857 tämän ottopoikana Suomen ritarihuoneeseen. Berg oli Virossa hyvin tunnettu maatalousmies ja hänen jalostamansa oli muun muassa Suomessa ja ulkomaillakin tunnettu Sangasten ruis. Tunnustuksena ansioistaan hänet vihittiin Tarton yliopiston kunniatohtoriksi vuonna 1932. Berg omistautui maataloudelle ja varsinkin hevosten kasvatukselle sekä metsän viljelykselle. Hän oli saanut perintönä laajoja maatiloja Virossa, Latviassa ja Liettuassa. Näiden maiden itsenäistyttyä ensimmäisen maailmansodan jälkeen tilat kuitenkin joutuivat näiden valtioiden haltuun ja niiden maat jaettiin pien- ja uudisviljelijöille. Berg piti kuitenkin hallussaan ja hoidossaan Virossa Sangasten suurtilan keskuksen ja jatkoi siellä harrastuksiaan. Vielä 1920-luvulla hän kävi tilaltaan käsin pitämässä luentoja maataloudesta Tarton yliopistossa. Berg tuotti puistoihinsa Kaliforniasta ja Siperiasta erilaisia puuntaimia, ja kasvatti niitä täysikasvuisiksi puiksi. Hän koetti muun muassa uudestaan levittää tammea Etelä-Viron metsiin. Berg omisti aikoinaan Suomessa Moision, Villikkalan ja Naranojan tilat Elimäellä. Hän otti osaa vuoden 1878 pitkiin säätyvaltiopäiviin. Fredrik Bergin poika kreivi Erik Berg toimi Suomessa Suomen valtionrautateiden vt. pääjohtajana 1904, Suomen kenraalikuvernöörin kanslian vt. päällikkönä 1906–1907 ja senaattorina niin sanotussa amiraalisenaatissa vuosina 1909–1917. Myös Bergin toinen poika perheineen asui Suomessa ja Berg itse asui Sangasten linnassaan toisen poikansa vaimon hoitaessa kotia. == Lähteet == Luokka: Suomalaiset aateliset Luokka:Vironsuomalaiset Luokka: Vuonna 1845 syntyneet Luokka: Vuonna 1938 kuolleet
Ursviken

Ursviken on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 3 999 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Skelleftehamn

Skelleftehamn on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 3 302 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Bureå

Bureå on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 2 552 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Kåge

Kåge on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 2 594 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Byske

Byske on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 741 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Burträsk

Burträsk on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 616 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Boliden (taajama)

Boliden on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 614 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Ersmark (Skellefteå)

Ersmark on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 805 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Ersmark

Ersmark tarkoittaa seuraavia: * Ersmark, taajama Skellefteån kunnassa Ruotsissa * Ersmark, taajama Uumajan kunnassa Ruotsissa
Lövånger

Lövånger on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 767 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Medle

Medle on taajama Skellefteån kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 574 asukasta. ==Lähteet== ==Aiheesta muualla== Luokka:Skellefteån kunta Luokka:Ruotsin taajamat
Valko-Venäjän presidentinvaalit 2001

Valko-Venäjän presidentinvaalit 2001 järjestettiin 9. syyskuuta 2001 Valko- Venäjällä. Istuva presidentti Aljaksandr Lukašenka valittiin toiselle kaudelleen. Vaalit eivät olleet demokraattiset toisin kuin edelliset vaalit. == Tulokset == Taulukossa on esitetty Valko-Venäjän hallinnon julkaisemat viralliset tulokset. Ehdokas Äänimäärä Äänimäärä Aljaksandr Lukašenka 4 666 680 77,39 % Uladzimir Hantšaryk 965 261 16,01 % Sjarhei Haidukevitš 153 199 2,54 % Ei kukaan ehdokkaista 245 241 4,07 % Hyväksytyt äänet 6 030 381 6 030 381 Hylätyt/tyhjät äänet 138 706 138 706 Ääniä yhteensä (äänestysprosentti) 6 169 087 83,86 % == Lähteet == == Aiheesta muualla == 2001 Luokka:Vuoden 2001 vaalit
Karianne Tung

Karianne Oldernes Tung (s. 21. tammikuuta 1984) on norjalainen työväenpuolueen poliitikko, joka on toiminut Norjan digitalisaatio- ja hallintoministerinä lokakuusta 2023. Aiemmin hän on ollut suurkäräjäedustaja 2013–2017 ja toiminut kunnanvaltuutettuna Rissassa sekä Trondheimissa. Tung on koulutukseltaan valtiotieteiden kandidaatti. ==Lähteet== ==Aiheesta muualla== * Karianne Tung Norjan suurkäräjien verkkosivuilla Luokka:Norjan ministerit Luokka:Vuonna 1984 syntyneet Luokka:Elävät henkilöt
Karianne

Karianne on seuraavien norjalaisten henkilöiden etunimi: * Karianne Bjellånes (s. 1986), maastohiihtäjä * Karianne Jevne (s. 1993), maastohiihtäjä * Karianne Tung (s. 1984), poliitikko
Tung

Tung voi tarkoittaa seuraavia asioita: ==Etunimenä== * Tung Bui (s. 1982), suomalainen näyttelijä ==Sukunimenä== * Tung Chee-hwa (s. 1937), hongkongilainen poliitikko * Ho-Pin Tung (s. 1982), alankomaalaissyntyinen kiinalainen autourheilija * Karianne Tung (s. 1984), norjalainen poliitikko * Lola Tung (s. 2002 tai 2003), yhdysvaltalainen näyttelijä ==Muuta== * Kiinaöljy, tunnetaan myös nimellä Tung-öljy
Maagisen ajattelun aika

Maagisen ajattelun aika () on yhdysvaltalaisen Joan Didionin kirjoittama surua käsittelevä muistelmateos, joka julkaistiin vuonna 2005. Teoksen näytelmäsovitus sai kantaesityksensä vuonna 2007. Maagisen ajattelun aika julkaistiin suomeksi vuonna 2007. Sen käänsi Marja Haapio ja kustansi Like. Johanna Freundlich suomensi näytelmän, jonka kantaesitys oli vuonna 2016. == Tausta == Joan Didionin kirjailijapuoliso John Gregory Dunne kuoli sydäninfarktiin 30. joulukuuta vuonna 2003. Didion alkoi kirjoittaa teosta syksyllä 2004 ja sai sen valmiiksi vajaassa kolmessa kuukaudessa. == Juoni == Uudenvuoden alla vuonna 2003 Joan Didion ja hänen puolisonsa John Gregory Dunne ovat palanneet sairaalasta, jossa heidän tyttärensä Quintana on koomassa. Kun pariskunta asettuu ruokapöytään, John saa sydäninfarktin ja kuolee. Hetkessä neljä vuosikymmentä kestänyt avioliitto on ohi. Leskeksi jäätyään Didion pyrkii saamaan tolkkua kuukausista, joiden aikana hän kyseenalaistaa ajatuksensa sairaudesta, kuolemasta, järjissään pysymisestä tai elämästä ylipäänsä. == Vastaanotto == Maagisen ajattelun aika on saanut myönteisen vastaanoton. The New York Times valitsi sen yhdeksi vuoden 2005 kymmenestä parhaasta kirjasta. Suomessa esimerkiksi Keskipohjanmaa on kirjoittanut, että kirja on hyvin kirjoitettu ja lohtua tuova. Joan Didion palkittiin yhdysvaltalaisella Kansallisella kirjallisuuspalkinnolla tietokirjallisuuden kategoriassa vuonna 2005. Hän oli lisäksi ehdolla Pulitzer-palkinnon saajaksi kategoriassa elämäkerrat ja omaelämäkerrat. Maagisen ajattelun aika sijoittui The Guardianin kaikkien aikojen sata parasta tietokirjaa -listauksessa toiselle sijalle vuonna 2017 ja 2000-luvun sata parasta kirjaa -listauksessa 40. sijalle vuonna 2019. The New York Timesin 2000-luvun sata parasta kirjaa -listauksessa teos valittiin 12. parhaimmaksi vuonna 2024. == Näytelmäsovitus == Joan Didion sovitti muistelmateoksensa pohjalta samannimisen monologinäytelmän, joka sai kantaesityksensä Broadwaylla Booth Theatressa New Yorkissa 29. maaliskuuta vuonna 2007. David Haren ohjaamassa tuotannossa Didionia näytteli Vanessa Redgrave. Redgrave oli ehdolla roolisuorituksestaan parhaan naispääosan Tonyn saajaksi ja jatkoi roolissa näytelmän siirryttyä esitettäväksi National Theatressa Lontoossa vuonna 2008. Cate Blanchett ohjasi näytelmän australialaistuotannon, joka sai kantaesityksensä Wharf Theatressa Sydneyssä 31. maaliskuuta vuonna 2008. Tällöin Robyn Nevin näytteli Didionia. Johanna Freundlich suomensi näytelmän vuonna 2015. Maagisen ajattelun aika sai Suomen kantaesityksensä Teatteri Jurkassa Helsingissä 7. huhtikuuta vuonna 2016. Kristiina Halkola oli Joan Didionin roolissa. == Lähteet == == Kirjallisuutta == * * == Aiheesta muualla == * Maagisen ajattelun aika -teos suomalaisen kustantajan sivustolla * Maagisen ajattelun aika -näytelmä Näytelmäkulman sivustolla Luokka:Vuoden 2005 kirjat Luokka:Yhdysvaltalaiset tietokirjat Luokka:Yhdysvaltalaiset näytelmät Luokka:Elämäkerrat ja muistelmat
Ziferblat

Ziferblat (, Tsyferblat) on vuonna 2015 Kiovassa perustettu ukrainalainen vaihtoehtorockyhtye. Sen muodostavat laulaja Danyjil Leštšynskyi, kitaristi Valentyn Leštšynskyi ja rumpali Fedir H’odakov. Ziferblat edustaa Ukrainaa kappaleella "Bird of Pray" vuoden 2025 Eurovision laulukilpailussa Baselissa. ==Lähteet== * ===Viitteet=== Luokka:Ukrainalaiset yhtyeet Luokka:Ukrainan euroviisuedustajat Luokka:Vuoden 2025 euroviisuedustajat
Cam Jurgens

Cameron ”Cam” Jurgens (s. 21. elokuuta 1999 Beatrice, Nebraska, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sentteri hyökkäyksen linjassa. Jurgens edustaa NFL-joukkue Philadelphia Eaglesia. Ennen NFL-uraansa hän pelasi Nebraskan yliopiston joukkueessa. Eagles varasi hänet toisella kierroksella 51. varausvuorolla vuoden 2022 NFL:n varaustilaisuudessa. https://www.pro-football- reference.com/players/J/JurgCa01.htm Heinäkuussa 2022 Jurgens teki Eaglesin kanssa tulokassopimuksen. https://www.si.com/nfl/eagles/news/eagles-sign-cam- jurgens-wrap-up-2022-draft-class Kaudella 2024 Jurgens oli mukana Eaglesin joukkueessa voittamassa Super Bowl LIX:n ja hänet valittiin Pro Bowl- tähdistöotteluun. Jurgens on pelannut 44 NFL:n runkosarjan ottelua. Näissä otteluissa hänellä on yksi rähmäys ja yksi rähmäyksen palautus. Jurgens on pelannut kahdeksan NFL:n pudotuspelien ottelua ilman tilastomerkintöjä. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Osinkoaristokraatti

Osinkoaristokraatti viittaa yhtiöön, joka on kasvattanut jakamaansa osinkoa vuosittain vähintään 25 vuoden ajan.Osinkoaristokraatit ja osinkokuninkaat Nordnet, viitattu 16.2.2025S&P; 500 Dividend Aristocrats S&P; Global, viitattu 16.2.2025 Termiä on myös käytetty väljemmällä määritelmällä esimerkiksi Helsingin pörssissä yhtiöistä, jotka ovat korottaneet osinkoaan vähintään kymmenenä perättäisenä vuotena.Merja Saarinen, Helsingin pörssissä jaetaan nyt muhkeita osinkoja – näiltä yhtiöiltä parhaat Helsingin Sanomat 15.2.2025, viitattu 16.2.2025Helsingin pörssiin syntyi tänä vuonna uusi osinkoaristokraatti – Näin osingon odotetaan kehittyvän Kauppalehti 20.11.2024, viitattu 16.2.2025 Osinkoaristokraatteja vielä pidempään, vähintään viidenkymmenen perättäisen vuoden ajan osinkoa korottaneita yhtiöitä kutsutaan osinkokuninkaiksi. Tunnettuihin osinkoaristokraatteihin ja -kuninkaisiin kuuluivat vuonna 2024 Coca-Cola Company, Johnson & Johnson, Procter & Gamble, 3M, Pepsico, Colgate-Palmolive, McDonald's, Exxon Mobil, Chevron ja Target.Jorma Erkkilä, Osinkoaristokraatit ovat osinkosijoittajan helmiä – niihin voi sijoittaa kulupihin rahaston kautta Salkunrakentaja 10.8.2024, viitattu 16.2.2025 Ainoa vähintään kymmenenä perättäisenä vuotena osinkoaan kasvattanut yhtiö Helsingin pörssissä vuonna 2022 oli Huhtamäki.Rosamari Nenonen, Tässä ovat Helsingin pörssin seuraavat osinkoaristokraatit – Kaksi laatuyhtiötä voi pian nousta arvostettuun asemaan, neljä muuta tyrkyllä lähivuosina Kauppalehti 27.1.2023, viitattu 16.2.2025 Sittemmin tällä tavoin määriteltyjä osinkoaristokraatteja on tullut Helsingin pörssiin lisää, esimerkiksi Elisa vuonna 2024. Vähintään 25 vuoden ajan osinkoaan vuosittain kasvattaneita yhtiöitä seuraa S&P;:n 500 Dividend Aristocrats -indeksi. == Lähteet == Luokka:Yritykset Luokka:Sijoittaminen
Eugen Schmidt (poliitikko)

Eugen Schmidt (s. 23. lokakuuta 1975 Öskemen, Kazakstan) on saksalainen Vaihtoehto Saksalle -puolueen (AfD) poliitikko.Eugen Schmidt Bundestag, viitattu 16.2.2025 Schmidt sai tietojenkäsittelytieteen diplomin Itä- Kazakstanin yliopistosta vuonna 1997. Hän muutti Saksaan vuonna 1999Putins Propagandist im Bundestag Tagesschau 10.3.2022, viitattu 16.2.2025 ja aloitti siellä työskentelyn ohjelmistokehittäjänä. Schmidt liittyi AfD-puolueeseen vuonna 2016 ja pääsi Saksan liittopäiville lokakuussa 2021. Schmidt matkusti vuonna 2018 Venäjän miehittämälle Krimin niemimaalle, jonne Venäjä oli kutsunut venäläismielisiä poliitikkoja eri maista. Ukrainan sodan (2022) alettua Schmidt väitti Komsomolskaja Pravdalle, että Saksassa ei ollut demokratiaa. Hänen mukaansa valtaeliitti määritti yhteisen mielipiteen ja tukahdutti kaikki muut näkökulmat. Lisäksi hän kiisti Saksan valtion perustuslaillisuuden sekä oikeuslaitoksen oikeuden- ja lainmukaisuuden. Schmidt esiintyi myös Venäjän puolustusministeriön Zvezda-kanavalla ja esitti Saksan tiedotusvälineiden olevan kauttaaltaan hallinnon kontrolloimia. Schmidt on naimisissa ja hänellä on neljä lasta. == Lähteet == Luokka:Saksalaiset poliitikot Luokka:Vaihtoehto Saksalle Luokka:Vuonna 1975 syntyneet Luokka:Elävät henkilöt
Erkki Pehkonen

Erkki Kalevi Pehkonen (29. syyskuuta 1941 Helsinki – 27. marraskuuta 2024 Helsinki) oli suomalainen matemaatikko ja professori. Erkki Pehkonen syntyi konemestari Ville Pehkosen ja Ebba Viola Jousan perheeseen. Hän tuli ylioppilaaksi Töölön yhteislyseosta 1962. Pehkonen valmistui Helsingin yliopistosta filosofian kandidaatiksi 1969 ja Jyväskylän yliopistosta filosofian lisensiaatiksi 1973. Siellä hän myös väitteli filosofian tohtoriksi 1976 tutkimuksella Regularität der schwachen Lösungen linearer quasielliptischer Dirichletprobleme. Pehkonen oli matematiikan opettaja Helsingissä 1965–1975 ja Helsingin yliopistossa matematiikan lehtori 1975–1980, matematiikan didaktiikan lehtori 1980–2000, matematiikan didaktiikan dosentti vuodesta 1986 ja määräaikainen apulaisprofessori 1996 ja 1997. Turun yliopiston matematiikan ja luonnontieteteiden didaktiikan määräaikainen professori hän oli 1999–2000 ja professori 2001–2003 ja Helsingin yliopiston matemaaattisten aineiden ja tietotekniikan professori vuodesta 2004 eläköitymiseensä saakka. Pehkonen oli myös Joensuun yliopiston matematiikan didaktiikan dosentti vuodesta 1992 ja Duisburgin yliopiston vieraileva professori 1994 ja 1999. Hän julkaisi sekä tieteellisiä tutkimuksia että oppikirjoja ja hänellä oli useita asiantuntija- ja luottamustehtäviä. Nordic Studies in Mathematics Education -lehden toimittaja hän oli vuodesta 2001. == Lähteet == Luokka:Suomalaiset matemaatikot Luokka:Suomalaiset opettajat Luokka:Suomalaiset tietokirjailijat Luokka:Suomalaiset professorit Luokka:Helsingin yliopiston professorit Luokka:Turun yliopiston professorit Luokka:Vuonna 1941 syntyneet Luokka:Vuonna 2024 kuolleet
Melodi Grand Prix 2025

Melodi Grand Prix 2025 oli Norjassa järjestetty laulukilpailu, jossa valittiin Norjan edustaja Eurovision laulukilpailuun 2025. Kilpailussa oli mukana yhdeksän kilpailijaa, jotka julkaistiin 16. tammikuuta. Kilpailukappaleet julkaistiin 24. tammikuuta. Finaali pidettiin 15. helmikuuta Oslo Spektrum -areenalla Oslossa. Finaalissa voittajan valitsivat yhdessä katsojat, joilla oli 60 % äänivallasta sekä kansainvälinen raati, jolla oli 40 % äänivallasta. Kilpailun voitti Kyle Alessandro kappaleella "Lighter". ==Tulos== Numero Artisti Kappale Lauluntekijä(t) Yleisöäänet Raatiäänet Yht. Sija 1 Tone Damli "Last Song" Sophie Alexandra Tweed-Simmons, Kristoffer Tømmerbakke, Erik Smaaland, Yoshi Breen 24 63 87 5 2 Sondrey "Vagabond" Sondre Mulongo Nystrøm, Magnus Emaka Einang 38 17 55 7 3 Nora Jabri "Sulale" Emma Louise Gale, Ovidiu Jacobsen, Ola Frøyen, Nora Foss al-Jabri 55 19 74 6 4 Wig Wam "Human Fire" Åge Sten Nilsen, Trond Holter, Bernt Jansen 25 68 93 4 5 LLL "Parasite" Olli Äkräs, Nora Foss al-Jabri, Ben Adams, Jim Bergsted 36 18 54 8 6 Kyle Alessandro "Lighter" Kyle Alessandro, Adam Woods 118 189 307 1 7 Nataleen "The Game" Madeleine "Nataleen" Tverberg, Julie Aagaard, Henning Olerud, Stanley Ferdinandez, Kjersti Sleveland 86 104 190 2 8 Ladybug "Hot as Hell in Paradise" Iris Severine Mikalsen, Jonas Holteberg Jensen, Anderz Wrethov, Thomas Stengaard 19 32 51 9 9 Bobbysocks "Joyful" Elisabeth Andreassen, Hanne Krogh 29 135 164 3 ==Lähteet== *https://escnorge.no/mgp-2025/ *https://eurovisionworld.com/national/norway/melodi-grand-prix-2025 ===Viitteet=== ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 2025 Luokka:Melodi Grand Prix
Jalkapallon Suomen Cup 2025

Jalkapallon miesten Suomen Cup 2025 on Suomen Cupin 71. järjestämisvuosi. Kilpailuun osallistuu yhteensä 420 joukkuetta, joka on kaikkien aikojen osallistujaennätys. == Lähteet == Luokka:Suomen Cup Suomen Cup
Saudi Broadcasting Authority

Saudi Broadcasting Authority (SBA; ) on Saudi-Arabian julkinen yleisradioyhtiö. Yhtiön kotipaikka on Riad. SBA toimii maan viestintäministeriön alaisuudessa. Yhtiö operoi miltei kaikkia Saudi-Arabiassa toimivia radio- ja televisiolähetyksiä. Toimittajat ilman rajoja -järjestön mukaan Saudi-Arabiassa ei ole riippumatonta mediaa. Julkinen radiotoiminta alkoi maassa vuonna 1948. Vuonna 1964 aloitti toinen asema Riadissa ja vuonna 1979 nämä yhdistettiin yleisradioksi. Yleisohjelman lisäksi on nyt useita muita radiokanavia, mukaan lukien rinnakkaisohjelmapalvelu, joka lähettää kansanmusiikkia, draamaa, viihde-, kirjallisuus- ja tiedeohjelmia. Muita radiokanavia ovat Islamin kutsu -kanava, jossa luetaan Koraania, ja monikielinen ulkomaanpalvelu. Julkiset televisiolähetykset Saudi-Arabiassa alkoivat vuonna 1965. Tällä hetkellä (2025) televisiokanavia on 10, mukaan lukien kaksi yleistä viihdekanavaa arabiaksi ja englanniksi, kaksi urheiluun erikoistunutta kanavaa, uutiskanava, lasten kanava ja 24 tunnin suora lähetys Mekasta ja Medinasta. Yksi kanava keskittyy talousuutisiin ja yksi kulttuuriin. SAB/SAR sijaitsee suuressa televisiokompleksissa Riadissa ja on osa kulttuuri- ja tiedotusministeriötä. Se työllistää noin 4 000 työntekijää. Valtionyhtiö kuuluu kahteen alueelliseen radio- ja televisiotoiminnan järjestöön: Aasian ja Tyynenmeren maiden yleisradiotoiminnan unioniin (ABU) ja Arabimaiden yleisradiotoiminnan unioniin (ASBU). Kaikki Saudi-TV-kanavat ovat saatavilla Arabsatissa ja Nilesatissa. Kesäkuussa 2006 alkoi antenniverkon digitaalinen lähetys neljällä tv-kanavalla, neljällä radio-ohjelmalla ja vuorovaikutteisella palvelulla, joka tavoitti suurimman osan maata. == Lähteet == Luokka:Julkisen palvelun mediayhtiöt Luokka:Saudiarabialaiset yritykset Luokka:Radioasemat
Hillsin mekanismi

Hillsin mekanismi on astronomiassa tapahtuma, jossa kaksoistähti-järjestelmä rikkoutuu supermassiivisen mustan aukon vaikutuksesta. Tällöin toinen tähdistä putoaa mustan aukon kiertoradalle ja toinen sinkoutuu erittäin suurella nopeudella pois. Ilmiön esitteli vuonna 1988 astronomi Jack Hills. Vahvistava havainto siitä tehtiin 2019. Tämä A-tyypin pääsarjan tähti S5-HVS1 on havaintoaikanaan nopein havaittu tähti. Havaittu nopeus pois suhteessa Linnunradan keskustaan oli 1755 km/s, liki 0,6 % valonnopeudesta. == Lähteet == Luokka:Kaksoistähdet